ดีเคเอสเอช คาด สิ้นปีกำลังซื้อผู้บริโภคโตเกิน 6%
โพสต์ทูเดย์- ดีเคเอสเอช ชี้กำลังซื้อผู้บริโภคฟื้นกระตุ้นกลุ่มสินค้าคอนซูเมอร์เริ่มโงหัวคาดสิ้นปีโตเกิน 6%&nbsp; จากเดิมคาดโตเพียง 4-5%&nbsp; ล่าสุดเตรียมอัดงบ&nbsp;&nbsp; 500-600&nbsp; ล้านบาท สร้างออฟฟิตใหม่&nbsp;&nbsp; พร้อมลุยจุดกระจายสินค้าเพิ่ม หวังครอบคลุมร้านโชว์ห่วยภายในปี&nbsp; 2555&nbsp; ครบ 2.5 แสนร้านค้า&nbsp;&nbsp;
17 ธ.ค. 2552

โพสต์ทูเดย์- ดีเคเอสเอช ชี้กำลังซื้อผู้บริโภคฟื้นกระตุ้นกลุ่มสินค้าคอนซูเมอร์เริ่มโงหัวคาดสิ้นปีโตเกิน 6%  จากเดิมคาดโตเพียง 4-5%  ล่าสุดเตรียมอัดงบ   500-600  ล้านบาท สร้างออฟฟิตใหม่   พร้อมลุยจุดกระจายสินค้าเพิ่ม หวังครอบคลุมร้านโชว์ห่วยภายในปี  2555  ครบ 2.5 แสนร้านค้า   
   นายสมบุญ  ประสิทธิ์จูตระกูล  ประธานอำนวยการ  บริษัท  ดีเคเอสเอช (ประเทศไทย)  ผู้ดำเนินธุรกิจจัดจำหน่ายสินค้าอุปโภคบริโภค  เปิดเผยว่า  ภาพรวมธุรกิจสินค้าอุปโภคบริโภค(คอนซูเมอร์) ในสิ้นปีนี้คาดว่าจะมีอัตราการเติบโตสูงกว่า  6 %  จากเดิมที่คาดว่าจะเติบโตได้เพียง  4-5% เท่านั้น  เนื่องจากกำลังซื้อของผู้บริโภคเริ่มปรับตัวดีขึ้น  สังเกตได้จากตั้งแต่เดือน ก.ย. และเริ่มดีขึ้นอย่างเห็นได้ชัดในเดือน ต.ค. เพราะผู้บริโภคเริ่มออกมาจับจ่ายซื้อสินค้าตามสถานการณ์ทางการเมืองและเศรษฐกิจที่เริ่มปรับตัวดีขึ้น  ซึ่งจากสถานการณ์ที่เริ่มปรับตัวในทิศทางดีขึ้นคาดว่าไตรมาสแรกของปี  2553  ภาพรวมธุรกิจสินค้าอุปโภคบริโภคน่าจะปรับตัวดีขึ้นกว่าปีนี้และส่งผลให้ภาพรวมทั้งปีเติบโตไม่ต่ำกว่า 6-6.5%
   สำหรับแผนการดำเนินธุรกิจในปีหน้านั้น  บริษัทมีแผนที่จะก่อสร้างอาคารสำนักงานแห่งใหม่ในย่านสุขุมวิท  ซึ่งถือเป็นแห่งที่  3  ของย่านดังกล่าว  เพื่อเป็นศูนย์กลางในการกระจายสินค้า  ติดต่อประสานงาน  และเพิ่มความคล่องตัวในการขยายธุรกิจ  ซึ่งโครงการดังกล่าวคาดว่าจะเริ่มก่อสร้างได้ภายในเดือน ก.พ. 2553  และแล้วเสร็จพร้อมเปิดดำเนินการได้ภายในปลายปี  2553  ภายใต้งบลงทุนที่ประมาณ  500-600  ล้านบาท  หลังจากช่วง 1-2 ปีที่ผ่านมาได้ใช้งบลงทุนไปหลายพันล้านบาทในการสร้างศูนย์กระจายสินค้าแห่งใหม่    
   นอกจากนี้บริษัทยังมีแผนที่จะเพิ่มจุดกระจายสินค้าในตลาดต่างจังหวัดอีกประมาณ  30  จุด  เพื่อให้การกระจายสินค้าในตลาดต่างจังหวัดมีประสิทธิภาพมากยิ่งขึ้น  เนื่องจากภายในปี  2555-2556  บริษัทต้องการครอบคลุมร้านค้าทั่วไป เช่น โชว์ห่วย  ในตลาดต่างจังหวัดให้ครบ  2.5  แสนร้านค้าทั่วประเทศจากปัจจุบันครอบคลุมเพียง  8หมื่น-9 หมื่น ร้านค้าเท่านั้น  โดยตั้งแต่ปี  2553  เป็นต้นไปบริษัทจะเริ่มทะยอยเปิดจุดกระจายสินค้าในตลาดต่างจังหวัด  
   “จากปัจจัยลบที่เกิดขึ้นตั้งแต่ ปลายปี 2551 จนมาถึงช่วง 5 เดือนของปี 2552   ยอมรับว่าได้รับผลกระทบมาก   แต่เมื่อเข้าสู่เดือนก.ย.เป็นต้นมากำลังซื้อของผู้บริโภคเริ่มดีขึ้น   เนื่องจากการเมืองเริ่มนิ่ง  แต่อย่างไรก็ตามจากการที่บริษัทมีการปรับแผนการทำตลาด  ด้วยการหันมาร่วมมือกับเจ้าของสินค้าทำการตลาดร่วมกันจากเดิมที่เน้นการซื้อมาขายไป   ส่งผลให้ยอดขายเริ่มปรับตัวดีขึ้น  ซึ่งในส่วนของปีนี้บริษัทได้ลูกค้ารายใหญ่เข้ามาใช้บริการของบริษัท  3  ราย  ขณะที่ปีหน้ายังอยู่ระหว่างการเจรจา”นายสมบุญกล่าว
   อย่างไรก็ตามตั้งแต่วันที่ 1 ม.ค.  2553 เป็นต้นไป บริษัทจะทำการเปลี่ยนชื่อจากดีทแฮล์ม ประเทศไทย มาเป็นดีเคเอสเอช ประเทศไทย อย่างเป็นทางการ พร้อมปรับรูปแบบการดำเนินธุรกิจจากเป็นผู้กระจายสินค้า มาเป็นผู้ร่วมพัฒนาด้านการขยายตลาดให้กับบริษัทคู่ค้าทั้งการกระจายสินค้าในประเทศเอง รวมทั้งการนำสินค้าในประเทศไปจำหน่ายในต่างประเทศ หรือนำสินค้าจากต่างประเทศมากระจายในประเทศ คาดว่าการปรับเปลี่ยนดังกล่าวจะทำให้บริษัทรายได้เติบโตเพิ่มขึ้นไม่ต่ำกว่า 2 หลัก จากปัจจุบันมีการเติบโตที่ 1 หลัก  หรือประมาณ 110,000 ล้านบาทต่ำกว่าเป้าหมายที่วางไว้เล็กน้อย